Diari Oficial de la Generalitat Valenciana


Sumari del DOGV 516, del 30-01-1987 (1987/808014)

ORDRE de 16 de gener de 1987, de la Conselleria d'Economia i Hisenda, sobre Seccions de Crèdit de Cooperatives.
---------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/01/16/(1)/dof/vci/html**

### Dades del document

Número de DOGV
:   516

Data del DOGV
:   30-01-1987

Secció del DOGV
:   DISPOSICIONS GENERALS

Número del document
:   1987/808014


Data del document
:   16-01-1987

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 16 de gener de 1987, de la Conselleria d'Economia i Hisenda, sobre Seccions de Crèdit de Cooperatives.  
La disposició final del Decret 151/1986, de 9 de desembre, del Consell de la Generalitat Valenciana, pel qual es desplega la Llei 8/1985, de 31 de maig, sobre Cooperatives amb Secció de Crèdit, faculta la Conselleria d'Economia i Hisenda per a dictar les disposicions complementàries que requeresca el desplegament, L?aplicació i l'execució del que hi disposa. En atenció d'aquests motius, aquesta Conselleria ha ordenat el següent:   
Primer. Nomenament de Director.   
Les Cooperatives amb Secció de Crédito hauran de designar obligatòriament un Director que, amb dedicació exclusiva, gestiona els assumptes d'aquesta Secció, sempre que el volum de dipòsits d'aquesta supere la xifra de quatre-cents milions de pessetes.   
Segon. Coeficient de disponibilitats líquides.   
El coeficient de disponibilitats liquides, el compliment correcte del qual requereix l'observança diària, es computarà prenent com a denominador el volum de dipòsits de la Secció de Crèdit i com a numerador l'efectiu en caixa més els saldos, mantinguts amb aquest fi, en el «Consorci Valencià de Cooperatives amb Secció de Crèdit». Mentre es crea l'esmentat Consorci, en substitució de tals saldos podran computar-se els mantinguts a la vista en Entitats de Dipòsit.   
Tercer. Coeficient d'inversió obligatòria.   
1. Les Seccions de Crèdit de Cooperatives hauran de mantenir un subcoeficient mínim del cinc per cent en fons públics emesos per la Generalitat, dins del coeficient d'inversió obligatòria.   
2. A efecte del cobriment del tram corresponent, hom entendrà com a préstecs de regulació especial aquells la destinació dels quals estiga directament relacionat amb la millora, la modernització o la transformació de les explotacions o produccions. En particular, els préstecs que es concedesquen acollits a Convenis subscrits per la Generalitat i les Cooperatives amb Secció de Crèdit per a pal·liar els danys originats per catàstrofes naturals tals com pedra, gelades, inundacions, seca, i similars seran computables en aquest tram i hauran de reunir les característiques i les condicions que es determinen en les normes que establesquen les ajudes financeres.   
3. El càlcul del coeficient d'inversió obligatòria s'efectuarà dividint els actius de cobriment existents quan acabe cada trimestre natural pels passius computables quan acabe el trimestre precedent.   
Cuart. Dipòsits.   
La xifra del volum de dipòsits, a què fan referència els articles nové, desè i onze del Decret 151/1986, de 9 de desembre, del Consell, així com el punt primer d'aquesta Ordre, hom entendrà composta per la suma dels saldos en compte corrent, d'estalvi i a termini, mantinguts pels socis.   
Cinqué. Recursos propis.   
A l'efecte del que estableix l'article cinqué de la Llei 8/1985, de 31 de maig, de la Generalitat Valenciana, els recursos propis de la Cooperativa estaran formats per:   
a) Aportacions, íntegrament desemborsades, a Capital Social.   
b) Reserva obligatòria.   
c) Reserves voluntàries, constituïdes amb anterioritat a l'entrada en vigor de la Llei 11/1985, de la Generalitat Valenciana.   
d) Reserva de regularització de balanç.   
e) Reserva especial d'Agrupacions de Productors Agraris o Organitzacions de Productors Agraris, si s'escau, constituïda d'acord amb la normativa vigent.   
f) Pèrdues d'exercicis anteriors pendents d'amortitzar, que es deduiran de la suma resultant dels apartats anteriors.   
Sisé. Incompliments.   
L'incompliment dels coeficients que obligatòriament han de mantenir les Seccions de Crèdit de Cooperatives serà objecte de sanció per part de la Conselleria d'Economia i Hisenda d'acord amb la normativa vigent.   
Seté. Documentació de la Cooperativa.   
Les Cooperatives que tinguen constituïda al seu si una Secció de Crèdit hauran de trametre anualment a la Conselleria d'Economia i Hisenda, perquè en prenga coneixement, en el termini de trenta dies des de l'aprovació per la Assemblea General Ordinària, els comptes d'exercici, l'informe sobre la gestió i l'informe de verificació de comptes de la Cooperativa en conjunt, als quals fa referència l'article cinquanta-set de la Llei 11/1985, de la Generalitat Valenciana.   
València, 16 de gener de 1987.- El Conseller d'Economia i Hisenda: Antoni Birlanga i Casanova.


Còpia Permalink ELI